
    REPUBLIKA HRVATSKA 
 OPĆINSKI PREKRŠAJNI SUD U ZAGREBU 
  Zagreb, Avenija Dubrovnik 8
Posl. br: Pp Ikp-eu-75/2026


U IME REPUBLIKE HRVATSKE
PRESUDA

Općinski prekršajni sud u Zagrebu po sutkinji Kristini Orlović, uz sudjelovanje Sandre Mikulić kao zapisničarke u postupku odlučivanja o zahtjevu države izdavateljice, Republike Austrije, za priznanje i izvršenje novčane kazne prema osuđenici Anamarii Palić, na temelju odluke Republike Austrije, Kotarskog načelstva Leibnitz broj BHLB/610250006149/2025 od 2. srpnja 2025., 

presudio je

I	
       Na temelju čl. 77. st. l. i 3. Zakona o pravosudnoj suradnji u kaznenim stvarima s državama članicama Europske unije ("Narodne novine", broj: 91/10, 81/13, 124/13, 26/15, 102/17, 68/18, 70/19, 141/20, 18/24 u daljnjem tekstu ZPSKS-EU) priznaje se pravomoćna strana sudska odluka Republike Austrije, Kotarskog načelstva Leibnitz broj BHLB/610250006149/2025 od 2. srpnja 2025., koja je postala pravomoćna dana 24. srpnja 2025., u dijelu odluke o novčanoj kazni koja se odnosi na istu, kojom odlukom je
Anamaria Palić, OIB 15849331403, s prebivalištem u Zagrebu, Ratarska ulica 65, proglašena krivom 
zbog toga što za vozilo ZG2614-GN nije propisno plaćena cestarina s vremenskim ograničenjem, postavljena vinjeta u obliku naljepnice nije više bila važeća navedenog dana, a da kao odgovorna osoba pravne osobe koja je korisnik vozila nije u roku od dva tjedna od dostave poziva za davanje podataka o vozaču priopćila tko je upravljao navedenim vozilom u Hengsberg, A9 Str.km 202,63, dionica Hengsberg-Wildon u Austriji, 
čime je povrijeđen § 20 Abs. 1, § 10 Abs 1, § 11 Abs. 2, § 103 Abs 2 Austrijskog pravilnika o prometu na cestama 
te joj je izrečena novčana kazna u iznosu od 400,00 (četristo) eura, 
pa se određuje da će se u tom dijelu presuda izvršiti u državi izvršenja Republici Hrvatskoj.



II
Na temelju čl.82. st. l. ZPSKS-EU osuđenica je dužna platiti novčanu kaznu u iznosu od 400,00 (četristo) eura.
III    
Temeljem odredbe čl. 34. st. 1. Prekršajnog zakona ("Narodne novine", broj: 107/07, 39/13, 157/13, 110/15, 70/17,118/18, 114/22,) određuje se izvršenje novčane kazne u iznosu od 400,00 (četristo) eura na način da će se ista prisilno naplatiti u korist proračuna Republike Hrvatske odmah po pravomoćnosti ove presude.

Obrazloženje

1. Republika Austrija je dostavila Republici Hrvatskoj zahtjev za priznanje i izvršenje odluke nadležnog tijela Republike Austrije Kotarskog načelstva Leibnitz broj BHLB/610250006149/2025 od 2. srpnja 2025. o novčanoj kazni izrečenoj Anamarii Palić, zbog prekršaja iz § 20 Abs. 1, § 10 Abs 1, § 11 Abs. 2, § 103 Abs 2 Austrijskog pravilnika o prometu na cestama.
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti.
 3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl.78.a ovaj sud nadležan za priznanje i izvršenje predmetne odluke.
 4. Uz zahtjev za priznanje izvršenje odluke priložena je i potvrda iz čl.4. Okvirne odluke vijeća 2005/2014/PUP te preslika odluke Republike Austrije, Kotarskog načelstva Leibnitz broj BHLB/610250006149/2025 od 2. srpnja 2025., kojom je određena novčana kazna u iznosu od 400,00 (četristo) eura, preslika odluke na hrvatskom jeziku i preslika dostavnice za odluku.
 5. Ovaj sud je utvrdio da nema zapreka za priznanje i izvršenje predmetne odluke propisanih u čl.80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
       6. Člankom 80. ZPSKS-EU i čl.7. Okvirne odluke vijeća 2005/2014/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Austrije koja će se sukladno citiranim propisima izvršiti u Republici Hrvatskoj kao državi izvršenja.
       7. Prema čl.2. st.15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđeniku je ovom presudom naloženo plaćanje novčane kazne.
  8. Budući da u potvrdi Republika Austrija nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
  9. Slijedom svega izloženog, a na temelju čl.77.st.l. i st.3. ZPSKS-EU odlučeno je kao u izreci odluke.
U Zagrebu, 26. svibnja 2026.

Zapisničarka							              Sutkinja
Sandra Mikulić							         Kristina Orlović




POUKA O PRAVU NA ŽALBU:
	Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

Dostaviti:
1.  osuđenici, Anamaria Palić, Ratarska ulica 65, Zagreb
2.	 Općinskom kaznenom državnom odvjetništvu u Zagrebu
3.  Ministarstvu pravosuđa, uprave i digitalne transformacije, Upravi za europske poslove, međunarodnu i pravosudnu suradnju i sprječavanje korupcije - radi dostavljanja odluke nadležnom tijelu države izdavateljice, po pravomoćnosti
Posl. br: Pp Ikp-eu-75/2026


4.	u spis

